ประกาศกระทรวงคมนาคม เรื่อง หลักเกณฑ์ วิธีการ และเงื่อนไขการผ่อนผันการงดรับจดทะเบียนรถยนต์สามล้อส่วนบุคคล พ.ศ. 2558 
ประกาศกระทรวงคมนาคม
ประกาศกระทรวงคมนาคม
เรื่อง หลักเกณฑ์ วิธีการ
และเงื่อนไขการผ่อนผันการงดรับจดทะเบียนรถยนต์สามล้อส่วนบุคคล
พ.ศ. ๒๕๕๘
 

ตามที่ได้มีประกาศกระทรวงคมนาคม
เรื่อง หลักเกณฑ์ วิธีการและเงื่อนไขการจดทะเบียนรถยนต์สามล้อส่วนบุคคล ลงวันที่ ๙
มิถุนายน พ.ศ. ๒๕๓๕ ไว้แล้ว นั้น

โดยที่ประกาศกระทรวงคมนาคมฉบับดังกล่าวได้ใช้บังคับมานานแล้ว
ซึ่งไม่เหมาะสมกับกาลปัจจุบัน สมควรแก้ไขปรับปรุงเสียใหม่ให้มีความเหมาะสมยิ่งขึ้น
อาศัยอำนาจตามความในข้อ ๒ วรรคสอง แห่งกฎกระทรวง ฉบับที่ ๙ (พ.ศ. ๒๕๓๕)
ออกตามความในพระราชบัญญัติรถยนต์ พ.ศ. ๒๕๒๒ กระทรวงคมนาคมออกประกาศกำหนดหลักเกณฑ์
วิธีการ และเงื่อนไขการผ่อนผันการงดรับจดทะเบียนรถยนต์สามล้อส่วนบุคคลไว้
ดังต่อไปนี้

ข้อ
๑ ให้ยกเลิกประกาศกระทรวงคมนาคม
เรื่อง หลักเกณฑ์ วิธีการและเงื่อนไขการจดทะเบียนรถยนต์สามล้อส่วนบุคคล ลงวันที่ ๙
มิถุนายน พ.ศ. ๒๕๓๕

ข้อ
๒ ในประกาศนี้
รถยนต์สามล้อส่วนบุคคล หมายความว่า
รถยนต์สามล้อนั่งส่วนบุคคลและรถยนต์สามล้อบรรทุกส่วนบุคคลแบบใช้เพลาขับเคลื่อน
มีความกว้างไม่เกิน ๒ เมตร ความยาวไม่เกิน ๔ เมตร ความสูงไม่เกิน ๒ เมตร
เครื่องยนต์ต้องมีความจุในกระบอกสูบรวมกันไม่ต่ำกว่า ๕๐๐ ลูกบาศก์เซนติเมตร
แต่ไม่เกิน ๖๖๐ ลูกบาศก์เซนติเมตร
ในกรณีเป็นรถที่ขับเคลื่อนด้วยมอเตอร์ไฟฟ้าต้องมีกำลังพิกัด (Rated Power) ของมอเตอร์ไฟฟ้าไม่น้อยกว่า ๔ กิโลวัตต์
และสามารถขับเคลื่อนรถให้มีความเร็วสูงสุด ไม่น้อยกว่า ๔๕ กิโลเมตรต่อชั่วโมง ทั้งนี้ ต้องสามารถขับเคลื่อนรถในขณะที่มีมวลเต็มอัตราบรรทุก
ตามที่ผู้ผลิตกำหนดด้วยความเร็วสูงสุดได้ต่อเนื่องเป็นเวลาไม่น้อยกว่า ๓๐ นาที
แต่ไม่หมายความรวมถึงรถ ดังต่อไปนี้
(๑)
รถยนต์สามล้อที่ใช้เครื่องยนต์ของรถจักรยานยนต์ในการขับเคลื่อน
(๒)
รถยนต์สามล้อที่ใช้โครงรถจักรยานยนต์หรือแปรสภาพมาจากรถจักรยานยนต์ (รถสกายแลป)

ข้อ
๓ หลักเกณฑ์การผ่อนผันการงดรับจดทะเบียนรถยนต์สามล้อส่วนบุคคล
มีดังต่อไปนี้
(๑)
มีเหตุผล ความจำเป็น และความสม่ำเสมอในการใช้รถยนต์สามล้อส่วนบุคคล
(๒)
ไม่มีรถลักษณะอื่นที่เหมาะสมในการขนส่งสินค้าหรือคนโดยสาร หรือมีแต่ไม่เพียงพอแก่ความจำเป็น
(๓)
ในกรณีที่เป็นรถที่ประกอบจากชิ้นส่วนอุปกรณ์รถเก่า ต้องมีหนังสือรับรอง
ความมั่นคงแข็งแรงของรถจากผู้ซึ่งมีคุณวุฒิไม่ต่ำกว่าปริญญาตรีสาขาวิศวกรรมเครื่องกลหรือวิศวกรรมยานยนต์
และได้รับใบอนุญาตเป็นผู้ประกอบวิชาชีพวิศวกรรมควบคุมประเภทสามัญวิศวกร
หรือวุฒิวิศวกร
(๔)
สีของรถยนต์สามล้อที่จะจดทะเบียนต้องไม่เป็นสีเดียวหรือคล้ายกับสีของรถยนต์รับจ้างสามล้อในเขตจังหวัดเดียวกัน
และจะต้องมีสีที่แตกต่างจากสีของรถยนต์รับจ้างสามล้ออย่างชัดเจน
(๕)
พ่นข้อความดังต่อไปนี้ด้วยสีที่ตัดกับสีของตัวรถให้ปรากฏประจำรถทุกคันไว้ที่ด้านข้างของตัวรถด้านนอกทั้งสองข้างในบริเวณที่สามารถมองเห็นข้อความดังกล่าวได้ชัดเจน
ดังต่อไปนี้
(ก)
กรณีเป็นรถยนต์สามล้อส่วนบุคคลของบุคคลธรรมดา


(ข)
กรณีเป็นรถยนต์สามล้อส่วนบุคคลของนิติบุคคล


ข้อ
๔ การพิจารณาอนุญาตให้จดทะเบียนรถยนต์สามล้อส่วนบุคคล
แบ่งออกเป็น ๒ กรณี ดังต่อไปนี้
(๑)
กรณีพิจารณาอนุญาตโดยไม่ต้องขอรับความเห็นชอบจากอธิบดีกรมการขนส่งทางบก ได้แก่
รถยนต์สามล้อของนิติบุคคล ดังต่อไปนี้
(ก)
ส่วนราชการ หรือองค์กรปกครองส่วนท้องถิ่น
(ข)
รัฐวิสาหกิจ
(ค)
สภากาชาดไทย หรือสถานพยาบาล
(ง)
มหาวิทยาลัย วิทยาลัย หรือโรงเรียน ที่จะต้องมีรถไว้เพื่อประกอบการศึกษา
(จ)
วัด หรือมูลนิธิ
ทั้งนี้
ให้พิจารณาอนุญาตได้นิติบุคคลละไม่เกิน ๑๐ คัน
โดยให้นับรวมจำนวนรถยนต์สามล้อส่วนบุคคลที่จดทะเบียนไว้แล้วด้วย
(๒)
กรณีพิจารณาอนุญาตโดยต้องขอรับความเห็นชอบจากอธิบดีกรมการขนส่งทางบกก่อน ได้แก่
รถยนต์สามล้อของบุคคลธรรมดา และของนิติบุคคลดังต่อไปนี้
(ก)
นิติบุคคลตาม (๑) ที่มีจำนวนรถยนต์สามล้อเกินกว่า ๑๐ คัน
(ข)
นิติบุคคลอื่นนอกจากที่กำหนดไว้ใน (๑)

ข้อ
๕[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป


ประกาศ ณ วันที่ ๑๓
พฤศจิกายน พ.ศ. ๒๕๕๘
ออมสิน ชีวะพฤกษ์
รัฐมนตรีช่วยว่าการกระทรวงคมนาคม
ปฏิบัติราชการแทน
รัฐมนตรีว่าการกระทรวงคมนาคม















ปริยานุช/จัดทำ
๒๖ พฤศจิกายน
๒๕๕๘

วริญา/ตรวจ
๓๐ พฤศจิกายน
๒๕๕๘

[๑] ราชกิจจานุเบกษา
เล่ม ๑๓๒/ตอนพิเศษ ๓๑๑ ง/หน้า ๒๐/๒๕ พฤศจิกายน ๒๕๕๘